Frank Jensen (norsk politiker)

Frank Sigfred Jensen (født 1944) er en tidligere, norsk offentlig tjenestemann, medieleder og Ap-politiker. Han var ordfører i Overhalla 1999–2003, som den første Ap-ordføreren i kommunens historie.«Avløser Tømmerås»; Trønder-Avisa, 14.9.1999  

Etter kommunestyrevalget i 1999 ble han valgt til ordfører med støtte fra Arbeiderpartiet og SV.«Jevnbyrdige ordførerpartier»; Trønder-Avisa, 15.9.1999 Han gikk til ordførervervet fra stillingen som disponent i Namdalsavisa. Han hadde tidligere vært medlem av Overhalla kommunestyre fra 1976 til 1986, i to perioder også som medlem av formannskapet.«Heller ordfører enn NA-disponent»; Trønder-Avisa, 19.3.1999 Jensen ble fritatt fra ordførervervet den 1. mai 2003 for å begynne i en ny stilling i A-pressen;«Tilbake til A-presse»; Trønder-Avisa, 6.3.2003 hans partikollega Susanne Bratli tok over som ordfører i fem måneder.

Jensen var også ansatt i Overhalla kommune i nærmere 24 år, lengst fartstid som sosialsjef.«Klar tale»; Trønder-Avisa, 10.6.2000

Jensen var nestleder i styret i NTE fra 2005 til 2007.

 Referanser 

Kategori:Ordførere i Overhalla
Kategori:Ap-ordførere i Nord-Trøndelag
Kategori:Personer fra Overhalla kommune
Kategori:Fødsler i 1944